Endre Nordvik



Endre Nordvik (født 29. mars 1993) er en norsk sanger og gitarist fra Sotra vest for Bergen.

Høsten 2009 deltok han på X Factor (Norge) 2009, og gikk ut rett før finalerundene startet. 2010 jobbet han hos Disney Channel, der han spilte i musikkvideoen av den skandinaviske versjonen av "Fire" i Camp Rock. Han har også spilt i en episode av Jul med Eric Saade som gikk på TV i desember 2010. I 2011 deltok Nordvik i Melodi Grand Prix 2011 med melodien Oh Oh (Puppy Love), skrevet av Samsaya og Jarl Aanestad. Sangen kom på tredjeplass i andre delfinale i Florø og gikk derfor til sistesjansen i Sarpsborg, men ble slått ut i duellen mot Susperia.

Nordvik har medvirket på plateutgivelser av Kurt Nilsen og siden 2015 spilt i bandet hans.

I januar 2018 slapp han sin første plate som soloartist.

Diskografi 
 Suburb Hero, Beatstone, 2018

Utmerkelser 
 Best Outstanding International Artist 2015, Hollywood Music in Media Awards
 Musikkrådets hederspris 2017, Fjell kommune

Referanser

Eksterne lenker 
 
 

Norske gitarister
Norske sangere
Deltakere i Melodi Grand Prix
Personer fra Fjell kommune